ཕུའུ་ཅིང་གིས་ཞི་ཅིན་ཕིང་ཀྲུང་གོའི་རྒྱལ་ཁབ་ཀྱི་ཀྲུའུ་ཞིར་བདམས་ཐོན་བྱུང་བ་དང་ལས་འགན་བསྟུད་མར་འཛིན་པར་ཡང་བསྐྱར་རྟེན་འབྲེལ་ཞུས་པ་དང་ཆབས་ཅིག་ཁོང་གིས།ཀྲུང་གོའི་རྒྱལ་ཡོངས་མི་དམངས་འཐུས་མི་ཚོགས་ཆེན་ཐོག་གནང་བའི་གཏན་འབེབས་གལ་ཆེན་འདིས་ཁྱེད་ཀྱི་བླ་ན་མེད་པའི་སྙན་གྲགས་དང་ཀྲུང་གོ་མི་དམངས་ཡོངས་ཀྱིས་ཁྱེད་ལ་གོང་བཀུར་ཞུ་བ་ཡང་བསྐྱར་མཚོན་ཐུབ།ཐེངས་འདིའི་ཀྲུང་གོའི་རྒྱལ་ཡོངས་མི་དམངས་འཐུས་མི་ཚོགས་ཆེན་ཐོག་གནང་བའི་གཏན་འབེབས་རབ་དང་རིམ་པས་ཀྲུང་གོའི་འཕེལ་རྒྱས་ལ་སྔར་བས་སྐུལ་འདེད་ཐེབས་རྒྱུ་ཡིན་པས་རྦད་དེ་ཡང་དག་པ་ཞིག་ཡིན།དེར་བརྟེན་ཨུ་རུ་སུས་རྟེན་འབྲེལ་ཞུ་བ་དང་ཆབས་ཅིག་གཏན་འབེབས་འདི་དག་ལ་བློ་བརྟན་འགྱུར་མེད་ངང་རྒྱབ་སྐྱོར་ཞུ་རྒྱུ་ཡིན།ཁྱེད་སྐུ་ངོ་མས་སྐུལ་འདེད་བཏང་བའི་འོག་མིག་སྔའི་ཨུ་ཀྲུང་དབར་གྱི་འཐབ་ཇུས་མཉམ་ལས་རོགས་ཟླའི་འབྲེལ་བ་ལོ་རྒྱུས་ཀྱི་ཆུ་ཚད་མཐོ་ཤོས་སུ་སླེབས་ཡོད།ཨུ་རུ་སུ་ཕྱོགས་ཀྱིས་ཨུ་ཀྲུང་དབར་གྱི་མཛའ་གྲོགས་ལ་གཅེས་སྤྲས་བྱེད་པ་མ་ཟད།ཀྲུང་གོ་ཕྱོགས་དང་མཉམ་དུ་མཐོ་རིམ་འགྲོ་འོང་མང་དུ་བཏང་ནས་རྒྱལ་ཁབ་གཉིས་ཀྱི་ཕྱོགས་ཡོངས་འཐབ་ཇུས་མཉམ་ལས་རོགས་ཟླའི་འབྲེལ་བ་ཟབ་ཏུ་གཏོང་འདོད་ཡོད་ཅེས་གསུངས།